OpenLLM-France/wikimedia huggingface dataset:
# Clot del Bou

El Clot del Bou (o Lo Clot del Bou) és un lloc pertanyent al terme municipal de Torrefarrera, al Segrià.
El lloc és al nord de la població, i limita:
* A l'est amb el lloc de Sauret.
* Al sud amb el Municipi de Torrefarrera.
* A l'est amb els llocs d'Ull Roig (Ullroig) i la Grallera.
* Al nord amb el lloc dels Pouets.
Tots els llocs esmentats pertanyen al municipi de Torrefarrera.
Es pot dividir el Clot del Bou en dues zones clarament delimitades per la seva orografia, car la zona nord és un altiplà sent el sud el vessant de dit altiplà. Dita part sud rep el nom d'Esgramada.
Regada tant per la Séquia Major com per la Séquia del Cap, ambdós del Canal de Pinyana, és un terreny formada per multitud de petites parcel·les agropecuàries, especialment conreus de regadiu tipus fruita dolça; i alguna granja.
Zona de baixa densitat de població, aquesta es troba repartida entre una desena de torres i granges.
És aquest un indret de freqüents troballes arqueològiques, especialment del període Iber i Ilergeta.
El clot és inclòs al POUM del Municipi de Torrefarrera com a zona urbanitzable. La seva ubicació a tocar del Municipi, conjuntament amb les recents ordenacions de zones industrials, el converteix en lloc natural de l'expansió de la Vila cap al Nord.

## Enllaços externs

* Institut Cartogràfic de Catalunya
* Pàgina web de l'Ajuntament Arxivat 2005-04-05 a Wayback Machine.
* Informació de la Generalitat de Catalunya
* Informació de l'Institut d'Estadística de Catalunya
# Sursk

Sursk - Сурск (rus) - és una ciutat de l'óblast de Penza, a Rússia. Es troba a la vora del riu Surà, a 47 km al sud-est de Penza.
L'origen de la vila es remunta a la fundació del poble Nikolski Khútor el 1860, que se separà del poble de Nikólskoie. El 1928 accedí a l'estatus d'entitat urbana i el 1953 al de ciutat, quan prengué el nom de Sursk.
# Eviota lachdeberei

Eviota lachdeberei és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2,1 cm de longitud total.

## Distribució geogràfica

Es troba des de les Moluques fins a Papua Nova Guinea i les Illes Ryukyu.

## Referències

* ↑ Jenkins O. P. 1903. Report on collections of fishes made in the Hawaiian Islands, with descriptions of new species. Bull. U. S. Fish Comm. v. 22 [1902]. 415-511.
* ↑ BioLib (anglès)
* 1 2 FishBase (anglès)
* ↑ Myers, R.F. 1991. Micronesian reef fishes. Second Ed. Coral Graphics, Barrigada, Guam. 298 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Lachner, E. A. & Karnella, S. J. 1980. Fishes of the Indo-Pacific genus Eviota with descriptions of eight new species (Teleostei: Gobiidae). Smithsonian Contributions to Zoology Núm. 315: i-iii + 1-127.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pedro Bofill Abeilhe

Pedro Bofill Abeilhe (Alcazarquivir, 14 de febrer de 1946) és un polític espanyol. Es llicencià en Ciències Polítiques i Econòmiquesi treballà com a professor del Departament de Ciència Política de la Universitat Complutense de Madrid.
Va iniciar la seva activitat política a la Universitat participant en la creació del Sindicat Democràtic d'Estudiants de la Universitat de Madrid i el 1969 va ingressar al Partit Socialista de l'Interior, reanomenat posteriorment Partido Socialista Popular, del que en fou nomenat en el III Congrés secretari d'informació i propaganda.
Quan el PSP es va unificar amb el PSOE formà part de la Comissió d'Unitat i fou elegit diputat per la província de Terol a les eleccions generals espanyoles de 1979, 1982 i 1986. De 1985 a 1986 fou Vicepresident Primer de la Comissió de Defensa del Congrés dels Diputats. Alhora, ha estat vocal de la Comissió Executiva Federal del PSOE i xoordinador de la Comissió de Cultura del Grup Parlamentari Socialista.
Fou elegit diputat a les eleccions al Parlament Europeu de 1989. De 1989 a 1992 fou vicepresident de la delegació per a les relacions amb Hongria del Parlament Europeu. Posteriorment ha estat president del Consejo Económico y Social.

## Obres

* La Comisión: funcionamiento del Mercado Común (1975) a Revista de Instituciones Europeas, ISSN 0210-0924, Vol. 2, Nº 1, 1975, pàgs. 139-144

## Enllaços externs

* Fitxa del Parlament Europeu
* Fitxa del Congrés dels Diputats (castellà)
# Magnesiodutrowita

La magnesiodutrowita és un mineral de la classe dels silicats que pertany al grup de la turmalina.

## Característiques

La magnesiodutrowita és un silicat de fórmula química Na(Mg₂.₅Ti₀.₅)Al₆(Si₆O₁₈)(BO₃)₃(OH)₃O. Va ser aprovada com a espècie vàlida per l'Associació Mineralògica Internacional en el mes de juny de l'any 2023, i encara resta pendent de publicació. Cristal·litza en el sistema trigonal. Es tracta del segon membre del grup de la turmalina amb titani essencial després de la dutrowita, el seu anàleg amb Fe$^{2+}$.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat de Breslau, Polònia, amb el número de catàleg: MMUWr IV8121.

## Formació i jaciments

Va ser descoberta a la pedrera de marbre dolomític de Rędziny, a Gmina Kamienna Góra, dins el comtat de Kamienna Góra (Voivodat de Baixa Silèsia, Polònia).

## Referències

* ↑ «Magnesio-dutrowite» (en anglès). Mindat. [Consulta: 20 setembre 2023].
* ↑ Bosi, Ferdinando; Hatert, Frédéric; Pasero, Marco; Bosi, Ferdinando; Mills, Stuart J. «IMA Commission on New Minerals, Nomenclature and Classification (CNMNC) – Newsletter 74». European Journal of Mineralogy, 35, 2, 18-08-2023, pàg. 659–664. DOI: https://doi.org/10.5194/ejm-35-659-2023 [Consulta: 20 setembre 2023].
# Grand Rapids

«Grand Rapids» té aquests significats:
# Super Mario Stadium Family Baseball

Mario Super Sluggers (en japonès Super Mario Stadium Family Baseball) és un videojoc de beisbol creat per Namco Bandai i NOW Productions per la consola de Nintendo, Wii. És un joc més de la sèrie de jocs esportius d'en Mario i és la seqüela del joc Mario Superstar Baseball per la Nintendo Gamecube.

## Jugabilitat

L'estil de joc és molt similar al del seu predecessor i la gran diferència es presenta als controls. El comandament de la Wii amplia les possibilitats de joc, ja que es bateja movent el comandament com si fos un bat i es llança la pilota movent el comandament de diferents maneres per llançar amb diferents estils.

### Personatges

* Els personatges que ja estaven a Super Mario Stadium Baseball són:
** Mario
** Luigi
** Peach
** Daisy
** Yoshi
** Birdo
** Wario
** Waluigi
** Donkey Kong
** Diddy Kong
** Dixie Kong
** Bowser
** Bowser Jr.
** Baby Mario
** Baby Luigi
** Toad
** Toadette
** Toadsworth
** Koopa Troopa
** Paratroopa
** Goomba
** Paragoomba
** Magikoopa
** Boo
** King Boo
** Dry Bones
** Monty Mole
** Petey Piranha
** Shy Guy
** Hammer Bro.
** Pianta
** Noki
* I els nous personatges són:
** Donkey Kong Jr.
** King K. Rool
** Funky Kong
** Tiny Kong
** Wiggler
** Baby Peach
** Blooper
** Baby Donkey Kong
** Baby Daisy
** Mii

## Webs d'interès

* Preview del joc a Jeux-France
* Tràiler dels controls en japonès a Gametrailers
* Web oficial de Nintendo (castellà)
* Web oficial de Nintendo (anglès)
# Paul Petersen

Paul Petersen (Glendale, 23 de setembre de 1945) William Paul Petersen és un comediant i actor estatunidenc amb una reeixida carrera tant en el vessant humorista com en el d'actor en pel·lícules.
Ídol adolescent a final dels anys 1950 i principis dels 1960 gràcies al seu paper protagonista en The Donna Reed Show (ABC, 1958-1966), Paul Petersen va experimentar els alt-i-baixos de la fama en una breu però tumultuosa carrera que el va inspirar per esdevenir un advocat dels drets d'actors dels nens.
Intèrpret a la pantalla amb vuit anys, va ser un dels Mouseketeers originals en "The Mickey Mouse Club" (ABC, 1955-59) abans del paper de Jeff Stone en "Donna Reed." Va ser molt popular, i estimat per noies joves, que també li demanaven ajuda en la seva modesta carrera de músics pop. Tanmateix, quan la sèrie va acabar, li va ser impossible de trobar feina. El suïcidi d'un nen actor en aquell període va donar Petersen l'ímpetu per llançar A Minor Consideration, cosa que va cridar l'atenció de molts antics intèrprets nens, mentre assegurava la seguretat i confort en els que estaven actius. Per la seva feina en aquest camp, Petersen es va convertir en la veu que tenia cura dels joves talents a Hollywood.
Petersen primer va saltar a la fama a la dècada de 1950 interpretant Jeff Stone al Donna Reed Show i va fer una transició cap a una carrera com a cantant en la dècada de 1960. A principis de la dècada de 1980, va tenir un paper recurrent com a oficial de policia a «Matt Houston», i a la fi de 1990, va interpretar a l'autor Paul Conway en la pel·lícula, «Mommy's day».
El 1990, Petersen va establir l'organització «A minor consideration» per donar suport a estrelles infantils i altres nens treballadors mitjançant la legislació, l'educació familiar, i la intervenció personal i l'assessorament d'aquests en situacions de crisi.

## Filmografia

Les seves pel·lícules més destacades són:
* Houseboat (1958)
* Journey to Shiloh (1968)
* In the Year 2889 (1967)
* The Happiest Millionaire (1967)
* Journey To Shiloh (1968)

## Referències

* 1 2 Interview with Paul Petersen by the Tolucan Times, June 27, 2007. Reproduced on the web site of A Minor Consideration;.
# Palaung

El palaung és la llengua parlada pel poble dels palaungs a Birmània (Myanmar), Tailàndia i Xina. La llengua palaung pertany al grup austroasiàtic de la subfamília mon-khmer del subgrup palàungic, enllaç entre el món i el khasi. És aïllat, atònic i ple de guturals i està emparentat a les llengües vernaculars dels was, riangs i hkamuks (aquests darrers de Tailàndia). Hi ha diversos dialectes tots molt similars.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Palauet de la Família Feu Guião

Aquest palauet es troba a Bairro de Troino, a la freguesia de Nossa Senhora da Anunciada, a Setúbal. És un palauet construït a mitjan segle xviii, amb una gran simplicitat arquitectònica, amb alguns motius interessants com el blasó de la família i quatre gàrgoles.
Es creu que el nom se li deu a qui va edificar-lo, José da Rosa Guiâo e Abreu, que en aquella època, era un famós jurista, en ple ascens social. Una altra designació, la del Palau do Adeantado, s'atribueix també al fet que José de la Rosa tenia, simultàniament, aquesta funció reial.
L'edifici es va mantenir en mans de la família Feu Guiâo fins a l'any de 1881, i aquest any fou comprat en subhasta pública per Manuel Maria Valente.

## Actualitat

Després de servir de residència durant quasi dos segles, l'edifici l'ocupen diverses institucions, entre les quals una escola de primària. En ocasió, però, del terratrèmol de 1969, que afectà tota la zona de la ciutat de Setúbal, el palauet quedà danyat i, amb el pas dels anys, es va anar degradant i actualment, es troba en un estat de deterioració preocupant.(1)

## Referències

* ↑ Palacete da família Feu Guião na página do Sistema de Informação para o Património Arquitetónico.
* ↑ CARREGADO, André Filipe Sequeira. Projecto de reabilitação do antigo Palacete da família Feu Guião.
# Peada

Peada, fill de Penda de Mèrcia, regnà sobre aquest territori del 653 al 656, tot i que només tingué de manera efectiva tot el poder del regne des de la mort del seu pare el 655, en la batalla de Winwaed. Peada s'havia convertit prèviament al cristianisme per poder casar-se amb la filla d'Oswiu de Northúmbria, muller que sembla haver conspirat per al seu assassinat per sotmetre Mèrcia al seu pare.
Vers l'any 653 el seu pare el va nomenar rei dels angles medis, un territori dins de Mèrcia, situat al sud, que més o menys coincideix amb el lloc actualment dit Midlands. L'historiador Beda, descriu Peada com «un jove excel·lent, gran mereixedor del títol de rei». Peada va fer amistat amb Aifrid, fill del rei Oswiu de Northúmbria, i cunyat seu per haver-se casat amb la seva germana Cyneburga. Quan Peada va manifestar la seva intenció de casar-se amb Alchflaed, va acceptar gustós la condició que va posar ella de convertir-se al cristianisme i batejar-se. Aifrid va ser qui el va iniciar en la doctrina cristiana.
Un monjo anomenat Finan de Lindisfarne va ser l'encarregat de fer la cerimònia religiosa del bateig i també ho van fer els soldats i servents que anaven amb ell. De tornada el van acompanyar quatre monjos molt instruïts i de conducta exemplar que havien de fer una campanya per evangelitzar tot el poble de Mèrcia. Aquests monjos es deien: Cedd, Adda, Betti i Diuma, aquest darrer va ser el primer bisbe de Mèrcia.
El de 15 novembre del 655 Oswiu es va enfrontar amb el pare de Peada en la batalla de Winwed i el va matar. segons Beda, el vencedor va permetre que Peada continués governant el sud de Mercia, un territori habitat per 5.000 famílies, mentre que el nord poblat per 7.000 famílies, va quedar sota control d'Oswiu; ambdós territoris separats pel riu Trent.
Segons la Crònica anglosaxona, Peada va ajudar en la fundació d'un monestir dedicat a sant Pere i el lloc escollit va ser Medeshamstede, que més endavant seria l'abadia de Peterborough.
El regnat de Peada no va ser gaire llarg, ja que va morir assassinat per una traïció de la seva dona, durant la Pasqua del 656. A la seva mort, el seu sogre es va fer càrrec de regnar a tota Mècia, però no ho va tenir fàcil, ja que els nobles de Mèrcia es van revoltar contra Oswiu, proclamant rei a Wulfhere de Mèrcia, fill de Penda i germà de Peada.

## Notes

* ↑ La data podria ser el 645 si es corregeixen alguns errors de datació de tot el llibre.

## Referències

* 1 2 Beda, Historia ecclesiastica gentis Anglorum, Llibre III, capítol 21
* ↑ Beda, Historia ecclesiastica gentis Anglorum, Llibre III, capítol 24
* ↑ Crònica anglosaxona, manuscrit E, p-654–656 (traducció de Michael Swanton, 1996)
# Peak

Peak és una població dels Estats Units a l'estat de Carolina del Sud. Segons el cens del 2000 tenia 61 habitants.

## Demografia

Segons el cens del 2000, Peak tenia 61 habitants, 28 habitatges i 16 famílies. La densitat de població era de 87,2 habitants/km².
Dels 28 habitatges en un 21,4% hi vivien nens de menys de 18 anys, en un 42,9% hi vivien parelles casades, en un 17,9% dones solteres, i en un 39,3% no eren unitats familiars. En el 39,3% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,82.
Per edats la població es repartia de la següent manera: un 18% tenia menys de 18 anys, un 4,9% entre 18 i 24, un 31,1% entre 25 i 44, un 21,3% de 45 a 60 i un 24,6% 65 anys o més.
L'edat mediana era de 43 anys. Per cada 100 dones de 18 o més anys hi havia 56,3 homes.
La renda mediana per habitatge era de 27.083 $ i la renda mediana per família de 38.750 $. Els homes tenien una renda mediana de 19.688 $ mentre que les dones 16.250 $. La renda per capita de la població era de 13.033 $. Entorn del 12,5% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Peak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Peak». American Fact Finder. Oficina del Cens dels Estats Units, 12-01-2010.
# Pecan Acres

Pecan Acres és una concentració de població designada pel cens dels Estats Units a l'estat de Texas. Segons el cens del 2000 tenia 2.289 habitants.

## Demografia

Segons el cens del 2000, Pecan Acres tenia 2.289 habitants, 832 habitatges, i 655 famílies. La densitat de població era de 45,5 habitants/km².
Dels 832 habitatges en un 38,6% hi vivien nens de menys de 18 anys, en un 64,9% hi vivien parelles casades, en un 9,7% dones solteres, i en un 21,2% no eren unitats familiars. En el 17,3% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,1.
Per edats la població es repartia de la següent manera: un 28,1% tenia menys de 18 anys, un 6,7% entre 18 i 24, un 31,1% entre 25 i 44, un 23% de 45 a 60 i un 11,1% 65 anys o més.
L'edat mediana era de 37 anys. Per cada 100 dones de 18 o més anys hi havia 98,1 homes.
La renda mediana per habitatge era de 43.167 $ i la renda mediana per família de 46.397 $. Els homes tenien una renda mediana de 40.000 $ mentre que les dones 25.053 $. La renda per capita de la població era de 17.642 $. Aproximadament el 12,7% de les famílies i el 14% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pecan Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Pecan Acres». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Pebrots de ruc

Els pebrots de ruc (Reseda phyteuma) és una espècie de planta dins la família resedàcia.
És una planta anual o bianual d'uns 40 cm d'alt. preseta dues subespècies:ssp. phyteuma (distribució general i amb sèpals acrescents) i ssp jacquinii(present només al terreny ruscínic). Les fulles són enteres i espatulades. Floreix a la primavera i l'estiu, té raïms de flors terminals de color blanc groguenc i pètals profundament dividits a manera de filaments. El fruit fa 1 cm i la seva forma recorda un petit pebrot.
El seu hàbitat són roquissers, vinyes olivets, etc. Als Països Catalans viu des del nivell del mar fins a 1.500 metres d'altitud.
La seva distribució és mediterrània, nord d'Àfrica i oest i centre de la conca mediterrània, a l'est fins a Grècia; absent a la majoria de les illes però present a totes les Balears i Còrsega.

## Referències

* ↑ Bolòs i Vigo Flora dels Països Catalans
* ↑ Blamey, Marjorie; Grey-Wilson Christopher. Flores silvestres del Mediterráneo. Barcelona:Omega, 2008. ISBN 978-84-282-1450-6.
# Paul Hall

Paul Hall (Manchester, 3 de juliol de 1972) és un exfutbolista jamaicà de la dècada de 1990. Fou 48 cops internacional amb la selecció de Jamaica. Pel que fa a clubs, destacà a Coventry City FC, Port Vale, Sheffield United FC, i Walsall. Un cop retirat, fou entrenador. Actualment és l'entrenador de la selecció de Jamaica.

## Referències

* ↑ Mamrud, Roberto. «Jamaica – Record International Players». RSSSF. [Consulta: 14 octubre 2017].
* ↑ «Football: Lester blunts Blades' run; Grimsby 2 Sheff Utd 2.». thefreelibrary.com. [Consulta: 16 febrer 2013].
* ↑ «New era for Jamaican football as interim coach Paul Hall faces do-or-die World Cup qualifiers» (en anglès), 20-01-2022. [Consulta: 24 maig 2022].
# Paul Harding

Paul Harding (Massachusetts, 1967) és un músic i escriptor nord-americà conegut per la seva novel·la debut, Llauners (Tinkers, 2009), que va guanyar el premi Pulitzer de ficció del 2010 i el premi PEN / Robert W. Bingham, a més d'altres guardons. Harding va ser bateria en la banda de rock Cold Water Flat entre 1990 i 1996.

## Vida i carrera

Harding va créixer a la costa nord de Boston, al poble de Wenham, Massachusetts. De jove va passar molt de temps voltant pels boscos, d'on li ve el seu amor per la natura. El seu avi arreglava rellotges i Harding va aprendre'n d'ell, una experiència que apareix a la novel·la Llauners. Té el títol de B.A. en anglès per la Universitat de Massachusetts Amherst i el Màster en Belles Arts de l'Iowa Writers' Workshop. Ha ensenyat escriptura creativa a la Universitat Harvard i a la d'Iowa.
Després de la graduació a Massachusetts, va tocar amb el grup de rock/grunge Cold Water Flat als Estats Units i Europa. Sempre va ser un bon lector, i sobre la novel·la Terra Nostra de Carlos Fuentes va dir que "això és el que jo vull fer" i hi va trobar "un món sencer" amb tota una història. Quan va deixar de fer gires amb la banda es va matricular en una classe d'escriptura a l'Skidmore College de Nova York. El seu professor va ser Marilynne Robinson, i amb ella va tenir notícia del programa d'escriptura creativa de l'Iowa Writers' Workshop. Va estudiar amb Barry Unsworth, Elizabeth McCracken i després amb Robinson. Alhora, es va adonar que molta gent que admirava era religiosa, i va estudiar teologia durant alguns anys; li van influir molt Karl Barth i John Calvin. Harding es considera un transcendentalista modern autodidacte de Nova Anglaterra.
La segona novel·la de Harding, Enon (2013), tracta de personatges de Llauners, sobretot de les vides del net i la filla de George Crosby, Charlie i Kate.
Musicalment, Harding admira els bateries de jazz, especialment Elvin Jones, que tocava amb John Coltrane.
Harding viu a prop de Boston amb la seva dona i els seus dos fills.

## Premis

* 2010, premi Pulitzer de ficció.
* 2010, premi PEN/Robert W. Bingham.
* 2012, premi Fernanda Pivano.

## Obres

* Tinkers. Nova York, Bellevue Literary Press, 2009 (Llauners. Traducció de Maria Iniesta i Agulló. Barcelona, Edicions de 1984, 2012)
* Enon. Nova York, Random House, 2013

## Referències

* ↑ PEN American Center Names Award Winners
* ↑ "Cold Water Flat" en Allmusic.com; i "(Yawn)...Another Pulitzer Prize" en Screenwriting from Iowa. Consultats el 26 de març del 2012.
* 1 2 3 4 5 6 7 8 9 Paul Harding’s Magical ‘Tinkers', entrevista amb Christopher Lydon, 7 de maig del 2009.
* 1 2 Pulitzer Prize bio
* ↑ "From Drum Set to Pulitzer" Arxivat 2014-07-14 a Wayback Machine., SeaCoast Online, octubre del 2010

## Enllaços externs

* Entrevista amb Paul Harding a Beyond the Margins (anglès) Arxivat 2013-01-18 at Archive.is
* Lectura de Tinkers (anglès) Arxivat 2011-08-07 a Wayback Machine.
* Entrevista amb Jeffrey Brown, PBS Newshour, 16 d'abril del 2010
# Paul Halla

Paul Halla (Graz, 10 d'abril de 1931 - Viena, 6 de desembre de 2005) fou un futbolista austríac de la dècada de 1950.
Fou 34 cops internacional amb la selecció de futbol d'Àustria amb la qual participa als Mundials de 1954 i 1958. Pel que fa a clubs, destacà a SK Sturm Graz, Grazer AK and SK Rapid Wien.

## Referències

* ↑ Paul Halla verstorben- Nachrichten
* ↑ «oefb.at». Arxivat de l'original el 2015-12-22. Arxivat 2015-12-22 a Wayback Machine.
* ↑ Paul Halla a National-Football-Teams.com (anglès)
* ↑ Paul Halla a worldfootball.net
* ↑ Rapid Wien players - Rapid Archiv